BRR เด้ง 4% รับ “เงินบาท” อ่อนค่า – ตั้งเป้ารายได้ปีนี้โต 70%
BRR เด้ง 4% รับอานิสงส์ค่าเงินบาทอ่อนค่าแตะ 37.73 บาท/ดอลลาร์ และตั้งเป้ารายได้ปีนี้แตะ 7 พันล้านบาท เติบโต 70% จากธุรกิจน้ำตาลและธุรกิจในเครือ
BRR เด้ง 4% รับอานิสงส์ค่าเงินบาทอ่อนค่าแตะ 37.73 บาท/ดอลลาร์ และตั้งเป้ารายได้ปีนี้แตะ 7 พันล้านบาท เติบโต 70% จากธุรกิจน้ำตาลและธุรกิจในเครือ
10 ต.ค. 2565

ผู้สื่อข่าวรายงานว่า วันนี้ (10 ต.ค.65) ราคาหุ้น บริษัท น้ำตาลบุรีรัมย์ จำกัด (มหาชน) หรือ BRR ณ เวลา 11:25 น. อยู่ที่ระดับ 7.65 บาท บวก 0.30 บาท หรือ 4.08% สูงสุดที่ระดับ 7.70 บาท ต่ำสุดที่ระดับ 7.30 บาท ด้วยมูลค่าการซื้อขาย 22.58 ล้านบาท

บล. โกลเบล็ก ระบุว่า หุ้นได้รับประโยชน์จากตัวเลขส่งออกเดือน ส.ค. 65 เติบโตดี จากเงินบาทอ่อนค่าล่าสุด (10 ต.ค.65) อยู่ที่ 37.73 บาท/ดอลลาร์ เป็นผลบวกต่อกลุ่มน้ำตาลอย่างหุ้น BRR ซึ่งถือว่าน่าลงทุน สอดคล้องกับ ด้านผู้บริหาร นายอนันต์ ตั้งตรงเวชกิจ ประธานเจ้าหน้าที่บริหาร  BRR เปิดเผยว่า บริษัทยังคงวางเป้ารายได้ปีนี้อยู่ที่ 7,000 ล้านบาท หรือเติบโต 70% เมื่อเทียบกับปีก่อนที่มีรายได้รวมอยู่ที่ 4,028 ล้านบาท โดยคาดว่าในช่วงครึ่งหลังของปีนี้จะมีรายได้เติบโตมากขึ้นอีก เมื่อเทียบกับช่วงครึ่งแรกของปีนี้ที่มีรายได้รวม 5,080 ล้านบาท มาจากทั้งธุรกิจน้ำตาล และธุรกิจในเครือ ที่คาดว่าจะมีกำไรที่ดีกว่าปีก่อน ช่วยหนุนรายได้ปีนี้ให้เติบโตตามเป้าที่วางไว้